b'\n_START_ARTICLE_\nSeljefly\n_START_SECTION_\nUtseende\n_START_PARAGRAPH_\nMiddelsstore (vingespenn 24 \xe2\x80\x93 41 mm for de norske artene), kraftige nattfly, mer eller mindre brune p\xc3\xa5 farge. Hannene har smalt fj\xc3\xa6rformede antenner. De er en ganske enhetlig gruppe, forvingene er gr\xc3\xa5brune, brune eller r\xc3\xb8dbrune p\xc3\xa5 farge. Bakvingene er hvite eller gr\xc3\xa5. Larvene er vanligvis gr\xc3\xb8nnlige.\n_START_SECTION_\nLevevis\n_START_PARAGRAPH_\nNavnet seljefly viser ikke til larvenes n\xc3\xa6ringsplanter, men til at disse artene gjerne bes\xc3\xb8ker blomstene (g\xc3\xa5sunger) til selja tidlig p\xc3\xa5 v\xc3\xa5ren. De voksne sommerfuglene flyr om natten, tidlig p\xc3\xa5 v\xc3\xa5ren. De er blant de f\xc3\xb8rste nattflyene som er p\xc3\xa5 vingene etter vinteren. De kommer ofte til lys i ganske store antall. Larvene lever mest p\xc3\xa5 ulike l\xc3\xb8vtr\xc3\xa6r og busker, men ogs\xc3\xa5 p\xc3\xa5 urter.\n_START_SECTION_\nUtbredelse\n_START_PARAGRAPH_\nI Norge er broket seljefly og vanlig seljefly utbredt over det meste av landet, mens plettseljefly og tverrlinjet seljefly finnes nord til Tr\xc3\xb8ndelag, de andre artene bare i det s\xc3\xb8rligste landsdelene.'